ai4bharat/Pralekha huggingface dataset:
பிரதமர் அலுவலகம்
நாடாளுமன்றத்தில் திரு அடல் பிகாரி வாஜ்பேயி-யின் உருவப்படத் திறப்பு விழாவில் பிரதமர் நிகழ்த்திய உரையின் தமிழாக்கம்
மேன்மை தங்கிய குடியரசுத் தலைவர் அவர்களே, குடியரசுத் துணைத்தலைவர் அவர்களே, மக்களவைத் தலைவர் அவர்களே, குலாம் நபி அவர்களே, நரேந்திர சிங் அவர்களே அடல் அவர்களின் குடும்ப உறுப்பினர்களே, அடல் அவர்களின் ஆர்வலர்களே.Top of Form
நாடாளுமன்ற மைய மண்டபத்தில் புதிய வடிவில் அடல் அவர்கள் நமக்கு தொடர்ந்து ஆசிகளை வழங்குவார். நமக்கு ஈர்ப்பு சக்தியாகத் தொடர்வார். அடல்அவர்களின் வாழ்க்கைச் சிறப்புகளை பல்வேறு அம்சங்களாக எவரும் மேற்கோள் காட்ட முடியும். பல மணி நேரம் இதுபற்றி நாம் பேச முடியும். உயர்ந்த மனிதர்களை வர்ணிக்க வெறும் வார்த்தைகள் மட்டுமே போதுமானவையாக இருக்காது. அவரைப் போல் ஒரு சில ஆளுமைகள் மட்டுமே உள்ளனர். நாடாளுமன்றத்தில் பல ஆண்டுகாலம் செலவிட்ட பின், அதிகாரத்தில் இல்லாமல் பல ஆண்டுகாலம் அவர் இருந்திருக்கிறார். இருப்பினும், சாமானிய மக்களுக்குத் தொடர்ச்சியாக அவர் சேவை செய்துள்ளார். உறுதியேற்றப் பாதையில் சாமானிய மக்களுக்காகத் தொடர்ந்து அவர் குரல்எழுப்பியிருக்கிறார். தனிப்பட்ட ஆதாயத்திற்காக அவர் ஒரு போதும் தனது பாதையிலிருந்து விலகியதில்லை. பொதுமக்களின் சேவகர்களாகிய நாம் இவற்றை எல்லாம் அவரது வாழ்க்கையிலிருந்து கற்றுக் கொள்ள வேண்டும்.
அரசியலில் ஏற்ற இறக்கங்களும் வெற்றி தோல்விகளும் இருக்கும். ஆனால், நமது சிந்தனைகள் மற்றும் கோட்பாடுகளில் சமரசம் செய்து கொள்ளாமல் இலக்குகளை நோக்கி நாம் தொடர்ந்து சென்றால் சாதகமான முடிவுகளைப் பெற முடியும் என்பதை அடல் அவர்களின் வாழ்க்கையிலிருந்து நாம் காணமுடியும். அவரது உரைகள் மிகவும் ஈர்ப்புடையவை, அவற்றைப் பற்றி நிறைய பேசியுள்ளனர். இருப்பினும், இவை குறித்து எதிர்காலத்தில் விரிவான உளவியல்பூர்வமான ஆய்வு மேற்கொள்ளப்பட்டால் அவரது உரையைவிட பல தருணங்களில் அவரது மவுனமே மாபெரும் பலமாக இருப்பது தெரியவரும். பொதுக்கூட்டத்தில் ஒரு சில வார்த்தைகள் பேசிய பின், அவர் அமைதியாக இருக்கும் போது கூடியிருக்கும் லட்சக்கணக்கான மக்களில் கடைசி நபராக இருப்பவர் கூட, அந்த மவுனத்தின் மூலம் தகவலை அறிந்து கொள்வார். அவரிடம் அளப்பரிய தகவல் வெளிப்பாட்டுத்திறன் இருந்தது. எப்போது பேசவேண்டும், எப்போது நிறுத்த வேண்டும் என்பதை அவர் அறிவார். அவர் தமது வாழ்க்கையில் இதனைப் பயன்படுத்தினார் அவருடன் பயணம் செய்யும் வாய்ப்பை நாம் பெற்றிருக்கவில்லை என்றாலும், அவரது கண்கள் பெரும்பாலும் மூடியே இருக்கும் என்பதை நாம் கண்டிருப்போம். அவர் ஒரு போதும் அதிகம் பேசியதில்லை. அவருடைய தனித்திறன் என்பது விவாதிப்பதும், நல்ல விவாதங்களை முன் வைப்பதும்தான். இருப்பினும், கட்சிக் கூட்டங்களில் பல நேரங்களில் விஷயங்கள் சூடாகும் போது அவர் பயன்படுத்தும் ஒரு சில வார்த்தைகள் நிலைமையை லகுவாக்கிவிடும். நிலைமையை அவர் அளவிட்டு கட்டுப்பாட்டுக்குள் கொண்டு வந்துவிடுவார். இத்தகைய ஆளுமை ஜனநாயகத்தின் பலமாகும். ஜனநாயகத்தில் எவரும் எதிரிகள் இல்லை. ஜனநாயத்தில் போட்டியும், எதிர்ப்பும் மட்டுமே உண்டு. ஒருவரது மதிப்பையும், கவுரவத்தையும், பராமரிப்பது போன்ற சிலவற்றை நமது புதிய தலைமுறை கற்றுக் கொள்ள வேண்டும். ஒரு நபரிடமிருந்து போட்டியோ கடுமையான விமர்சனமோ வந்த போதும், அந்த நபரை எவ்வாறு மதிப்பது என்ற விஷயத்தை அடல் அவர்களிடமிருந்து கற்றுக் கொள்ள வேண்டும்.
இன்றைய இந்த நிகழ்வு அடல் அவர்களுக்குப் புகழஞ்சலி செலுத்துவதற்கான ஒரு வாய்ப்பாகும். எனது தரப்பிலும், இந்த அவையின் அனைத்து உறுப்பினர்கள் சார்பிலும், நான் மாண்புமிகு அடல் அவர்களுக்குப் புகழஞ்சலி செலுத்துகிறேன்.
-------
(Visitor Counter : 145
கலாசாரத்துறை அமைச்சகம்
2வது ஜி-20 கலாச்சார பணிக்குழு கூட்டம் ஒடிசாவின் புவனேஸ்வரில் நாளை தொடங்குகிறது
ஒடிசா மாநிலம் புவனேஸ்வரில் மே 14 முதல் 17-ம் தேதி வரை 2-வது கலாச்சார பணிக்குழு கூட்டம் நடைபெறவுள்ளது. இக்கூட்டத்தில் ஜி-20 உறுப்பினர்கள், நட்பு நாடுகள் மற்றும் பல சர்வதேச அமைப்புகளின் பிரதிநிதிகள் கலந்துகொள்ளவுள்ளனர். கலாச்சாரத் துறை எதிர்கொள்ளும் அழுத்தமான பிரச்சனைகளைப் பற்றி விவாதிக்க இக்கூட்டம் வாய்ப்பளிக்கிறது.
இந்தியாவின் ஜி-20 தலைமையில் கலாச்சார பணிக்குழு கூட்டங்கள் 4 முக்கிய பகுதிகளில் கவனம் செலுத்துகின்றன. அவை, கலாச்சாரச் சொத்துக்களின் பாதுகாப்பு மற்றும் மறுசீரமைப்பு; நிலையான எதிர்காலத்திற்காக பாரம்பரியத்தை பயன்படுத்துதல்; கலாச்சாரம் மற்றும் புதுமைகள் நிறைந்த தொழில்களை மேம்படுத்துதல்; கலாச்சாரத்தின் பாதுகாப்பு மற்றும் மேம்பாட்டிற்கான டிஜிட்டல் தொழில்நுட்பங்களை மேம்படுத்துதல் ஆகும்.
மே 14-ம் தேதி, ஒடிசாவின் பூரி கடற்கரையில் பத்மஸ்ரீ விருது பெற்ற சுதர்சன் பட்நாயக் அவர்களால் நேர்த்தியான மணல் சிற்பம் உருவாக்கப்படவுள்ளது. இந்த சிற்பத்தின் கருப்பொருள் ‘கலாச்சாரம் அனைவரையும் ஒன்றிணைக்கிறது’ என்பதாகும். இதை கலாச்சாரம், சுற்றுலா மற்றும் வடகிழக்கு பிராந்திய மேம்பாட்டுத்துறை அமைச்சர் திரு.ஜி. கிஷன் ரெட்டி, கலாசாரம் மற்றும் நாடாளுமன்ற விவகாரங்கள் துறை இணை அமைச்சர் திரு. அர்ஜுன் ராம் மேக்வால் ஆகியோர் இதனைத் தொடங்கி வைக்கவுள்ளனர்.
யுனெஸ்கோ பாரம்பரிய தளமான கோனார்க் சூரியன் கோயில், உதயகிரி குகைகள் போன்ற பாரம்பரிய தளங்களை பிற நாட்டுப் பிரதிநிதிகள் பார்வையிடவுள்ளனர். மேலும், ஒடிசா மாநிலத்துக்குரிய நடன நிகழ்ச்சிகளான சம்பல்புரி, ஒடிசி மற்றும் கோட்டிபுவா போன்றவற்றையும் அவர்கள் கண்டுகளிக்கவுள்ளனர்.
2வது ஜி-20 கலாச்சார பணிக்குழு கூட்டத்தின் ஒரு பகுதியாக, ஒடிசாவின் புவனேஸ்வரில் உள்ள ஒடிசா கைவினை அருங்காட்சியகத்தில் கைவினப்பொருட்கள் கண்காட்சியை வரும் 15-ம் தேதி ஒடிசா முதலமைச்சர் திரு.நவீன் பட்நாயக் தொடங்கி வைக்கிறார். இக்கண்காட்சி 2023 மே 16 முதல் 22 வரை பொதுமக்கள் பார்வைக்கு திறக்கப்படும்.
பிரதமர் அலுவலகம்
பரீட்சைக்கு பயமேன் என்ற நூலிலிருந்து, ‘உங்கள் தேர்வு, உங்கள் வழிமுறைகள் – உங்களுக்கென சொந்த பாணியைத் தேர்வு செய்யுங்கள்’ என்ற தலைப்பில் சில தகவல் துளிகளைப் பிரதமர் பகிர்ந்துள்ளார்
தேர்வுக்கு எப்படி தயாராகின்றனர் என்பது குறித்து பகிர்ந்துகொள்ளுமாறும் மாணவர்களை வலியுறுத்தியுள்ளார்
பரீட்சைக்கு பயமேன் என்ற நூலிலிருந்து, “உங்கள் தேர்வு, உங்கள் வழிமுறைகள் – உங்களுக்கென சொந்த பாணியைத் தேர்வு செய்யுங்கள்” என்ற தலைப்பில் சில தகவல் துளிகளைப் பிரதமர் திரு நரேந்திர மோடி பகிர்ந்துள்ளதுடன் தேர்வுக்கு மாணவர்கள் எவ்வாறு தயாராகின்றனர் என்பது குறித்து பகிர்ந்து கொள்ளுமாறும் வலியுறுத்தியுள்ளார்.
இது தொடர்பாக பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“பரீட்சைக்கு பயமேன்  என்ற நூலில் ‘உங்கள் தேர்வு, உங்கள் வழிமுறைகள் – உங்களுக்கென சொந்த பாணியைத் தேர்வு செய்யுங்கள்’ என்ற ஒரு வழிமுறை இடம் பெற்றுள்ளது.
#தேர்வு குறித்த கலந்துரையாடல்  நெருங்கி வரும் சூழலில், தேர்வுக்கு தயாராவது குறித்த சுவராஸ்யமான அனுபவங்கள் உட்பட நீங்கள் எவ்வாறு தேர்வுக்குத் தயாராகிறீர்கள் என்பதை பகிர்ந்துகொள்ளுமாறு உங்கள் அனைவரையும் வலியுறுத்துகிறேன். தேர்வு எழுதுபவர்களை நிச்சயம் நான் ஊக்கப்படுத்துவேன்.”
------
(SG/PLM/KPG/KRS
(
நிதி அமைச்சகம்
2019-20 நிதிநிலை அறிக்கை அச்சிடும் பணி அல்வா தயாரிக்கும் நிகழ்ச்சியுடன் தொடங்கியது
மத்திய அரசின் 2019-20 பொது நிதிநிலை அறிக்கையை அச்சிடும் பணி, நிதியமைச்சகம் அமைந்துள்ள நார்த் பிளாக் வளாகத்தில், மத்திய நிதி மற்றும் கம்பெனி விவகாரத் துறை அமைச்சர் திருமதி நிர்மலா சீதாராமன் முன்னிலையில் இன்று பிற்பகல் நடைபெற்ற பாரம்பரிய முறையிலான அல்வா தயாரிப்பு நிகழ்ச்சியுடன் தொடங்கியது.
மத்திய அரசின் 2019-20 ஆம் நிதியாண்டுக்கான நிதிநிலை அறிக்கை 05 ஜூலை 2019 அன்று தாக்கல் செய்யப்படவுள்ளது. பட்ஜெட் ரகசியங்களை காக்கும் வகையில், பட்ஜெட் தயாரிப்புப் பணியில் ஈடுபட்டுள்ள அதிகாரிகளை வெளியே செல்லவிடாமல் அலுவலகத்திலேயே தங்கவைக்கப்பட்டுள்ளனர். மத்திய நிதிநிலை அறிக்கை தாக்கல் செய்யப்படும் வரை, அதனை அச்சிடும் அச்சகம் அமைந்துள்ள நார்த் பிளாக் வளாகத்திலேயே அனைத்து அதிகாரிகளும் தங்குவதற்கும் ஏற்பாடு செய்யப்பட்டுள்ளது. மத்திய நிதியமைச்சர் நாடாளுமன்றத்தில் நிதிநிலை அறிக்கையை தாக்கல் செய்த பிறகே, இந்த அதிகாரிகள் மற்றும் ஊழியர்கள் அவர்களது குடும்பத்தினரை தொடர்பு கொள்ள முடியும்.
அல்வா தயாரிப்பு நிகழ்ச்சியில் மத்திய நிதியமைச்சருடன், நிதி மற்றும் கம்பெனி விவகாரங்கள் துறை இணையமைச்சர் திரு அனுராக் தாகூர், நிதித்துறை செயலாளர் திரு எஸ் ஈ கார்க், வருவாய் துறை செயலாளர் திரு ஏ பி பாண்டே, நிதிச்சேவைகள் துறை செயலாளர் திரு ராஜீவ் குமார் மற்றும் முதலீடு மற்றும் அரசு சொத்துக்கள் மேலாண்மைத் துறை செயலாளர் திரு அதானு சக்ரவர்த்தி ஆகியோர் உடனுள்ளனர்.
(Visitor Counter : 53
பிரதமர் அலுவலகம்
ஸ்ரீ சமஸ்தான் கோகரன் பார்த்தகலி ஜீவோட்டம் மடத்தின் மேன்மைமிகு ஸ்ரீமத் வித்யாதிராஜ் தீர்த் ஸ்ரீபத் வடர் சுவாமிஜி மறைவுக்கு பிரதமர் இரங்கல்
பிரதமர் திரு.நரேந்திர மோடி, ஸ்ரீ சமஸ்தான் கோகரன் பார்த்தகலி ஜீவோட்டம் மடத்தின் மேன்மைமிகு ஸ்ரீமத் வித்யாதிராஜ் தீர்த் ஸ்ரீபத் வடர் சுவாமிஜி அவர்களின் மறைவுக்கு இரங்கல் தெரிவித்துள்ளார்.
இது தொடர்பாக அவர் வெளியிட்டுள்ள சுட்டுரைச் செய்தியில், ”ஸ்ரீ சமஸ்தான் கோகரன் பார்த்தகலி ஜீவோட்டம் மடத்தின் மேன்மைமிகு ஸ்ரீமத் வித்யாதிராஜ் தீர்த் ஸ்ரீபத் வடர் சுவாமிஜி அவர்களின் மறைவை அறிந்து துயருற்றேன். சமுதாயத்திற்கு, குறிப்பாக நல்வாழ்வு தொடர்பாக அவர் ஆற்றிய பரந்துபட்ட சேவைக்காக அவர் என்றும் நினைவு கூரப்படுவார். அவரது சீடர்களுக்கு இரங்கல்கள். ஓம் சாந்தி” என்று கூறியுள்ளார்.
குடியரசுத் துணைத் தலைவர் செயலகம்
கொவிட் தொற்றின் காரணமாக ஏற்பட்டுள்ள தாக்கத்தை இசை மற்றும் நடனத்தால் களைய முடியும்- பரம்பரா தொடர் 2020- தேசிய இசை மற்றும் நாட்டிய விழாவில் குடியரசுத் துணைத் தலைவர் பேச்சு
கொவிட் 19 தொற்றால் ஏற்பட்டுள்ள கவலையை நீக்குவதில் இசையும் நாட்டியமும் முக்கிய பங்கு வகிப்பதாக குடியரசுத் துணைத் தலைவர் திரு எம் வெங்கையா நாயுடு தெரிவித்துள்ளார்.
ஐக்கிய நாடுகளுடன் இணைந்து நாட்டிய தரங்கினி நடத்தும் பரம்பரா தொடர் 2020- தேசிய இசை மற்றும் நாட்டியத் திருவிழாவை மெய்நிகர் வாயிலாகத் தொடங்கி வைத்துப் பேசிய குடியரசுத் துணைத் தலைவர், இசையும் நாட்டியமும் நம் வாழ்க்கையில் புத்துணர்ச்சியை ஏற்படுத்துவதாகக் கூறினார்.
கடந்த 23 வருடங்களாக நாட்டிய தரங்கினி அமைப்பு நடத்தி வரும் பரம்பரா தொடரை இந்த வருடம் புதிய உத்திகளுடன் நடத்துவதை பாராட்டிய அவர், பாரம்பரியத்தை ஒரு சந்ததியிடம் இருந்து மற்றொரு சந்ததியருக்கு எடுத்துச் சொல்லும் வகையில் இந்த தலைப்பு அமைந்து இருப்பதாகக் கூறினார்.
பெரும் தொற்றினால் ஏற்பட்டுள்ள பொது முடக்கம், பொருளாதாரப் பின்னடைவு, சமூகத் தொடர்பில் இடைவெளி என்று இயல்பு வாழ்க்கை பாதிக்கப்பட்டுள்ள தருணத்தில் இந்த இசை மற்றும் நாட்டியத் திருவிழா நடத்தப்படுவது மிக ஏதுவாக அமைந்துள்ளதாக அவர் குறிப்பிட்டார்.
நமது பாரம்பரிய பொக்கிஷங்களைத் தொடர்ந்து மறு ஆய்வு செய்து அவற்றை புதுப்பிக்க வேண்டும் என்று அவர் கேட்டுக்கொண்டார். மேலும் இது குறித்த விஷயங்களை முறையாகக் கற்றுத் தருவதன் மூலம் நிலையான பாரம்பரியத்தை உருவாக்க முடியும் என்று அவர் நம்பிக்கை தெரிவித்தார்.
மேலும் இது போன்ற கலைகளை பள்ளிப் பாடத்திட்டத்தில் கட்டாயமாக்கப்பட வேண்டும் என்று வலியுறுத்திய குடியரசுத் துணைத்தலைவர், இதன் வாயிலாக மாணவர்களின் தன்னம்பிக்கையை வளர்ப்பதுடன் அவர்களது கற்பனைத் திறனையும், தனித் திறனையும் கண்டறியவும் முடியும் என்று கூறினார்.
பொது முடக்கத்தினால் கடந்த சில மாதங்களாகத் திரையரங்குகள் மற்றும் திறந்த அரங்குகளில் நடைபெறும் கலை நிகழ்ச்சிகள் பெரிதும் பாதிக்கப்பட்டு இருப்பதை சுட்டிக் காட்டிய திரு வெங்கையா நாயுடு, தொழில்நுட்பத்தின் உதவியுடன் புதிய வழிகளைக் கலைஞர்கள் பின்பற்றி பாரம்பரிய கலைகள் அழியாத வகையில் அவற்றைப் பாதுகாக்க வேண்டும் என்று வலியுறுத்தினார்.
தற்போதைய காலத்தில் பொது- தனியார் கூட்டு முயற்சிகள் இன்றியமையாதது என்று தெரிவித்த அவர், கலை, கலாச்சாரம் மற்றும் விளையாட்டுகளை இந்தியாவின் புதிய தலைமுறையினருக்கு எடுத்துச் செல்லும் முயற்சியில் அனைத்துத் துறைகளும் செயல்பட வேண்டும் என்று தொழில்துறைத் தலைவர்களிடம் கோரிக்கை விடுத்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1667917
மத்திய அமைச்சரவை
இலங்கையின் கொழும்புவில் பிம்ஸ்டெக் தொழில்நுட்ப பரிமாற்ற மையத்தை இந்தியா நிறுவ செய்து கொள்ளப்பட்ட ஒப்பந்தத்திற்கு அமைச்சரவை ஒப்புதல் அளித்துள்ளது
இலங்கையின் கொழும்புவில் 2022 மார்ச் 30 அன்று நடைபெற்ற 5-வது பிம்ஸ்டெக் உச்சிமாநாட்டில் பிம்ஸ்டெக் தொழில்நுட்ப பரிமாற்ற மையத்தை, கொழும்புவில் இந்தியா நிறு பிம்ஸ்டெக் உறுப்பு நாடுகளால் செய்து கொள்ளப்பட்ட ஒப்பந்தத்திற்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டுள்ளது.
தொழில்நுட்ப பரிமாற்றம், அனுபவப் பகிர்வு, திறன் கட்டமைப்பு ஆகியவற்றை மேம்படுத்த பிம்ஸ்டெக் உறுப்பு நாடுகளிடையே, தொழில்நுட்பத்தை பரிமாற்றம் செய்வதை ஒருங்கிணைப்பது, ஒத்துழைப்பை வலுப்படுத்துவது ஆகியவை பிம்ஸ்டெக் தொழில்நுட்ப பரிமாற்ற வசதியின் நோக்கமாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1833814
பிரதமர் அலுவலகம்
துர்க்கியேயின் அதிபராக மீண்டும் தேர்ந்தெடுக்கப்பட்டுள்ள ரெசெப் தாயிப் எர்டோகானுக்குப் பிரதமர் வாழ்த்து தெரிவித்துள்ளார்
துர்க்கியேயின் அதிபராக மீண்டும் தேர்ந்தெடுக்கப்பட்டுள்ள ரெசெப் தாயிப் எர்டோகானுக்குப் பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டர் செய்தியில் பிரதமர் கூறியிருப்பதாவது:
“துர்க்கியேயின் அதிபராக மீண்டும் தேர்ந்தெடுக்கப்பட்டுள்ள எர்டோகானுக்கு @RTErdogan வாழ்த்துக்கள்! வரும் காலங்களில் நமது இருதரப்பு உறவுகளும், உலகளாவிய பிரச்சனைகளில் ஒத்துழைப்பும், தொடர்ந்து வளர்ச்சியடையும் என்று நான் நம்புகிறேன்.”
உள்நாட்டு விமானப் போக்குவரத்து அமைச்சகம்
சிவில் விமான போக்குவரத்து  துறையில் சீர்திருத்தங்கள்
சிவில் விமானப் போக்குவரத்து துறையில் சீர்திருத்தங்களை மேற்கொள்ள, மத்திய அரசு உலகத் தரம் வாய்ந்த உள்கட்டமைப்பு வசதி மற்றும் அத்தியாவசிய வசதிகள் ஏற்படுத்துவது உள்ளிட்ட பல்வேறு நடவடிக்கைகளை மேற்கொண்டுள்ளது.இந்திய விமான நிலைய ஆணையரகம் சார்பில் அடுத்த வரவுள்ள 4 முதல் 5 ஆண்டுகளில் ஏற்கெனவே உள்ள விமான நிலையங்களை விரிவாக்கம் செய்யவும், மாற்றங்கள் ஏற்படுத்தவும், விமான ஓடுதளங்களை வலுப்படுத்தவும், விமான நிலையங்களுக்கான திசைகாட்டு கருவிகள், கட்டுப்பாட்டு கோபுரங்கள் உள்ளிட்டவற்றை மேம்படுத்தவும் ரூ.25,000 கோடி ரூபாய் செலவிடப்படவுள்ளது.நாடு முழுவதும் 21 பசுமை விமான நிலையங்கள் அமைக்க மத்திய அரசு கொள்கை ரீதியிலான ஒப்புதலை வழங்கியுள்ளது. இதுவரை மஹாராஷ்டிரா மாநிலத்தில் ஷீரடி, மேற்கு வங்கத்தில் துர்காபூர், சிக்கிமில் பாக்யாங் , கேரளாவில் கண்ணூர், ஆந்திராவில் ஓர்வக்கல்  மற்றும் கர்நாடக மாநிலம் கல்புரகி ஆகிய 6 இடங்களில் பசுமை விமான நிலையங்கள் ஏற்படுத்தப்பட்டு செயல்பாட்டுக்கு வந்துள்ளன.விமான போக்குவரத்து துறையில் மேலும் தனியார் முதலீட்டை ஊக்குவிப்பது
போன்ற ஏராளமான நடவடிக்கைகள் மேற்கொள்ளப்பட்டுள்ளது.
விமானப் போக்குவரத்து துறை மீட்பு நடவடிக்கைகள்
கொரோனா பெருந்தொற்று பரவல் காரணமாக விமான நிறுவனங்கள், விமான நிலையங்கள் மற்றும் தொடர்புடைய சேவைகள் பொருளாதார பாதிப்புகளைச் சந்தித்துள்ளன.
இக்காலகட்டத்தில், மத்திய அரசால் விமான போக்குவரத்து துறையை மீட்க மேற்கொள்ளப்பட்ட நடவடிக்கைகள் பின்வருமாறு:விமான நிறுவனங்களுக்கு ஏராளமான கொள்கை நடவடிக்கைகள் மூலம் உதவுவதுவிமான நிலைய உள்கட்டமைப்பு வசதிகளை இந்திய விமான நிலைய ஆணையரகம் மூலமாகவும், தனியார் நிறுவனங்கள் மூலமாகவும் வழங்குவதுஏற்கெனவே உள்ள விமான நிலையங்களிலும், புதிதாக ஏற்படுத்தப்படவுள்ள விமான நிலையங்களிலும் தனியார் பங்களிப்பை ஊக்குவிக்கும் நடவடிக்கைகள்சிறப்பான விமான திசைகாட்டு அமைப்புகள் வழங்குவது
போன்ற பல்வேறு நடவடிக்கைகள் மேற்கொள்ளப்பட்டுள்ளதன் மூலம் பெருந்தொற்றுக்கு மத்தியிலும் உள் நாட்டு விமானப் போக்குவரத்து, கொரோனா தொற்றுக்கு முந்தைய நிலவரத்துடன் ஒப்பிடுகையில் 50 சதவிகிதமாக உள்ளது.
வந்தே பாரத் திட்டம்
வந்தே பாரத் திட்டம் 07.05.2020 அன்று தொடங்கப்பட்டு தொடர்ந்து செயல்படுத்தப்பட்டு வருகிறது. இதன்மூலம், 24.07.2021 வரை 88,000 விமானங்கள் இயக்கப்பட்டு , 100-க்கும் மேற்பட்ட நாடுகளில் இருந்து 71 லட்சத்துக்கு மேற்பட்ட பயணிகள் இந்தியா வந்தடைந்துள்ளனர்.
இந்த தகவல்களை மத்திய சிவில் விமானப் போக்குவரத்து துறை அமைச்சர் ஜெனரல்  வி.கே.சிங் இன்று மாநிலங்களவையில் எழுத்துப்பூர்வமாக தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1742278
https://pib.gov.in/PressReleasePage.aspx?PRID=1742279
https://pib.gov.in/PressReleasePage.aspx?PRID=1742281
------
(Visitor Counter : 182
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
வீடு வாங்குவோர் நில வணிகத் தொழில்துறையினரின் நலனைப் பாதுகாக்கும் சிறப்பு நடவடிக்கைகள் குறித்து மத்திய வீட்டுவசதி மற்றும் நகர்ப்புற விவகாரத்துறை அமைச்சகம் விரைவில் ஆலோசனை வழங்கும் ; ஹர்தீப் சிங் பூரி
2016-ம் ஆண்டின் நில வணிகச்  சட்டத்தின்  கீழ் அமைக்கப்பட்ட மத்திய ஆலோசனைக் குழுவின் அவசரக் கூட்டம், மத்திய வீட்டு வசதி மற்றும் நகர்ப்புற விவகாரத்துறை  இணை அமைச்சர் திரு. ஹர்தீப் சிங் பூரி தலைமையில் இணைய வழியில் இன்று நடைபெற்றது. கோவிட்-19  தொற்று பரவலால் நாடு முழுவதும் அமல்படுத்தப்பட்டுள்ள பொது முடக்கத்தால், நில வணிகத் தொழிலில் ஏற்பட்டுள்ள பாதிப்பை ரெரா கீழ் தடுக்க முடியாத கட்டாய நிலையாகக் கருதுவது குறித்து விவாதிக்கப்பட்டது.
இந்த நெருக்கடியான நிலையில், கட்டுமானத் துறை சங்கத்தினர் உள்பட நிலவணிகத் தொழில் துறையினர் தங்களது பணியாளர்களுக்கு உணவு, உறைவிடம், மருத்துவ வசதிகளுடன் ஊதியமும் வழங்க தேவையான நடவடிக்கைகளை எடுத்துள்ளதற்காக திரு. பூரி தமது பாராட்டுகளைப் பகிர்ந்து கொண்டார். நில வணிகத் தொழில் துறையினருக்கு ஒழுங்குமுறை ஆணைய அதிகாரிகள் அளித்து வரும் முழு ஆதரவையும் அவர் சுட்டிக்காட்டினார்.
கோவிட்-19 தொற்று பரவலால் நாடு முழுவதும் அமல்படுத்தப்பட்டுள்ள பொது முடக்கத்தால், நில வணிகத் தொழில் துறையில் ஏற்பட்டுள்ள தாக்கம் குறித்து கூட்டத்தில் கவலை வெளியிடப்பட்டது. தற்போதைய நெருக்கடியால் ஏற்பட்டுள்ள மோசமான தாக்கத்திலிருந்து விடுபடுவதற்கு, நிலவணிகத் துறைக்கு சிறப்பு நிவாரணச் சலுகை அவசியம் என்ற கோரிக்கை விடுக்கப்பட்டது.
விரிவான விவாதம் மற்றும் ஆலோசனைக்குப் பின்னர், நில வணிகத் தொழில் சார்ந்த அனைவரின் நலனையும் கருத்தில் கொண்டு, பரிசீலிக்கப்படும் என்று கூட்டத்தில் கலந்து கொண்டவர்களுக்கு வீட்டு வசதித்துறை அமைச்சர் உறுதியளித்தார். வீடு வாங்குவோர் மற்றும் அனைத்து நில வணிகத் தொழில் துறையினரின் நலனைப் பாதுகாக்கும் சிறப்பு நடவடிக்கைகள் குறித்து மத்திய வீட்டுவசதி மற்றும் நகர்ப்புற விவகாரத்துறை அமைச்சகம் விரைவில் மாநிலங்களுக்கு ஆலோசனை வழங்கும் என அவர் மேலும் தெரிவித்தார்.
(Visitor Counter : 123
உள்நாட்டு விமானப் போக்குவரத்து அமைச்சகம்
விமான நிலையங்களில் உள்கட்டமைப்பு வளர்ச்சி
அடுத்த 5 ஆண்டுகளில் ரூ.98,000 கோடி முதலீட்டு செலவில் தற்போதைய விமான நிலையங்களின் முனையங்களை விரிவாக்கம் செய்யவும், மாற்றியமைக்கவும், புதிய முனையங்களை கட்டவும், ஓடுபாதைகளை வலுப்படுத்தவும், இந்திய விமான நிலையங்கள் ஆணையம் மற்றும் இதர தனியார் விமான நிலைய செயற்பாட்டாளர்கள் முடிவு செய்துள்ளனர்.
தமிழ்நாட்டில் சென்னை விமான நிலையத்தை நவீனமயமாக்க ரூ.2467 கோடி செலவில் பணிகள் நடைபெற்று வருகின்றன.
திருச்சி விமான நிலையத்தில் 951 கோடி ரூபாய் செலவில் புதிய முனையக் கட்டிடம் கட்டுவதற்கான பணிகள் நடைபெற்று வருகின்றன.
தூத்துக்குடி விமான நிலையத்தில் 380.87 கோடி ரூபாய் செலவில் பல்வேறு மேம்பாட்டுப் பணிகள் நடைபெற்று வருகின்றன.
இத்தகவலை மக்களவையில் விமானப் போக்குவரத்துத்துறை இணையமைச்சர் ஓய்வு பெற்ற ஜெனரல் வி கே சிங் எழுத்துப்பூர்வமாக இன்று தெரிவித்தார்.
கலாசாரத்துறை அமைச்சகம்
விடுதலையின் அம்ரித் மகோத்ஸவத்தின் கீழ் பைக் பயண திட்டம்: மத்திய அமைச்சர் திருமதி. மீனாட்சி லெகி தொடங்கி வைத்தார்.
விடுதலையின் அம்ரித் மகோத்ஸவத்தின் கீழ் பைக் பயண திட்டத்தை மத்திய கலாச்சாரத்துறை இணையமைச்சர் திருமதி .மீனாட்சி லெகி புதுதில்லியில் இன்று தொடங்கி வைத்தார். இந்நிகழ்ச்சியை கலாச்சார துறை அமைச்சகமும், வடகிழக்கு மாநிலங்களின் கலாச்சாரத்தை முன்னேற்றும் ‘அமேசிங் நமஸ்தே அறக்கட்டளையும்’ இணைந்து நடத்துகின்றன .
விடுதலையின் அம்ரித் மகோத்ஸவத்தை முன்னிட்டு வடகிழக்கு மாநில பைக் பயணம் 2022 ஏப்ரல் 8ம் தேதி முதல் 16ம் தேதி வரை நடைபெறவுள்ளது. நாடு முழுவதிலும் இருந்து 75 பைக் ஓட்டிகள் தேர்வு செய்யப்படுவர். இவர்கள் வடகிழக்கு மாநிலங்களில் 6 குழுக்களாக சுமார் 9000 கி.மீ பயணம் செய்யவுள்ளனர். இந்த பயணம் சுற்றுலாத்துறை அமைச்சகத்தின்" எனது தேசத்தை பார்" என்ற நிகழ்ச்சியை ஊக்குவிக்கும். சாலை பாதுகாப்பு முக்கியத்துவம் குறித்த தகவலையும் இந்த பைக் ஓட்டிகள் பரப்ப உள்ளனர்.
இந்த பைக் பயண திட்ட தொடக்க நிகழ்ச்சியில் மத்திய அமைச்சர் மீனாட்சி லெகி கூறியதாவது:
வேற்றுமையில் ஒற்றுமையுடன் திகழும் வடகிழக்கு மாநிலங்கள் வெளிக்காட்டப்பட வேண்டும். இந்த 8 மாநிலங்களில் 166 வகையான பழங்குடியினர் மற்றும் பாரம்பரியங்கள் உள்ளன. நாம் அனைவரும் ஒரே நாட்டைச் சேர்ந்த மக்கள். நாம் வேற்றுமையை கொண்டாடுகிறோம். நாட்டில் உள்ள அனைத்து நல்ல விஷயங்களையும் கொண்டாடும் நிகழ்வுதான் விடுதலையின் அம்ரித் மகோத்ஸவம். இந்த கொண்டாட்டங்களுக்கு உலகளாவிய அங்கீகாரம் தேவை.
வடகிழக்கு மாநிலங்கள் தென் கிழக்கு ஆசியாவின் நுழைவுப் பகுதி. அதனை தயார்படுத்த வேண்டியது அவசியம்.. இந்த நிகழ்ச்சியை ஏற்பாடு செய்தவர்களுக்கும், இத்திட்டத்தை முன்னெடுத்து செல்லும் 75 வாகன ஓட்டிகளுக்கும் வாழ்த்துக்கள்.
இவ்வாறு மீனாட்சி லெகி கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1789643
பிரதமர் அலுவலகம்
குஜராத் மாநிலம் ஜூனாகத்தில் வளர்ச்சி திட்டங்களுக்கு அடிக்கல் நாட்டி பிரதமர் ஆற்றிய உரையின் முக்கிய அம்சங்கள்
பாரத் மாதா கி ஜே!
பாரத் மாதா கி ஜே!
தீபாவளியும் தந்தேராசும் விரைவாகவே வந்திருப்பதால், ஜூனாகத் மக்கள் புத்தாண்டு கொண்டாட்டங்களுக்கான ஏற்பாடுகளில் தீவிரமாக உள்ளனர். இந்த நிகழ்வில் பங்கேற்றுள்ள அனைவருக்கும், தங்களின் ஆசிகளை வழங்கியிருக்கும் மக்களுக்கும் நன்றி.
சகோதர, சகோதரிகளே,
மத்திய அரசில் பொறுப்புகளை ஏற்பதற்காக குஜராத்தில் இருந்து சென்றுவிட்டபோதும், அதே மாண்புகள் மற்றும் பாரம்பரியங்களுடன் குஜராத்தின் நலனுக்கு முதலமைச்சர் பூபேந்திர பட்டேலும் அவரது குழுவினரும் பணியாற்றுவதால், குஜராத் தற்போது அதிவேகத்தில் வளர்ச்சி அடைந்து வருகிறது.
குஜராத்தில் மிகப்பெரிய கடற்கரை உள்ளது. ஆனால், கடந்த கால அரசுகள் கடல்களை சுமை போல கருதியதுடன், அதன் தூய்மையான காற்றை விஷமாக்கியுள்ளனர். அந்தக் காலம் மாறிவிட்டது. அதே கடல்கள் இப்போது நமது முயற்சிகளால் பயன்களை அறுவடை செய்கின்றன.
நண்பர்களே, இரட்டை என்ஜின் அரசு வளர்ச்சிப் பணிகளில் இரட்டை வேகத்தை கொண்டு வந்துள்ளது. இன்றைய தினமே 3 மீன்பிடித் துறைமுகங்களுக்கான பணிகள் தொடங்கியுள்ளன. முன்னெப்போதும் இல்லாத வகையில் விவசாயிகளும் கால்நடை பராமரிப்புப் பணியாளர்களும் மீனவர் சமுதாயத்தினரும் விவசாயக் கடன் அட்டைகளை பெற்றுள்ளனர். இதனால், வங்கிகளில் இருந்து கடன் பெறுவதற்கான நடைமுறை எளிதாக்கப்பட்டுள்ளது. இதன்மூலம் 3.5 கோடி பேர் பயனடைகிறார்கள்.
துறைமுகங்களுக்கான முன்முயற்சியை மட்டும் அரசு மேற்கொள்ளவில்லை, துறைமுகத்தை மையப்படுத்திய வளர்ச்சியையும் செயல்படுத்துகிறது. ஜூனாகத் தவிர புதிய கடலோர நெடுஞ்சாலை, போர்பந்தர், ஜாம் நகர், தேவ்பூமி துவாரகா, மார்பி ஆகிய மாவட்டங்களில் இருந்து மத்திய மற்றும் தெற்கு குஜராத் வழியாக செல்கிறது. இது குஜராத்தின் ஒட்டுமொத்த கடற்கரை பகுதியின் போக்குவரத்து தொடர்பை வலுப்படுத்தும்.
அடிப்படை கட்டமைப்பின் வளர்ச்சி பெருமளவில் சுற்றுலாவை மேம்படுத்துகிறது. தற்போது மிகப்பெரிய இழுவை போக்குவரத்து உள்ளவற்றில் ஒன்றாக இந்தப் பகுதியும் உள்ளது. பல ஆண்டுகளுக்குப் பின் இந்த ஆண்டு ஏப்ரல் மாதத்தில் கெசோட் விமான நிலையத்தில் இருந்து மீண்டும் விமானங்கள் பறக்கத் தொடங்கின. இந்த விமான நிலையம் மேலும் மேம்படுத்தப்பட்டு சரக்குப் போக்குவரத்து வசதி செய்யப்பட்டால், இந்தப் பகுதியில் உற்பத்தியாகும் பழங்கள், காய்கறிகள், மீன் மற்றும் இதர பொருட்களை ஏற்றுமதி செய்வது எளிதாக இருக்கும்.
விண்வெளி, அறிவியல் மற்றும் விளையாட்டுத் துறைகளில் தேசம் சாதனைகளை புரிந்து வருகிறது. இருப்பினும், குஜராத் மற்றும் அதன் மக்களின் சாதனைகள் சிலரால் அரசியலாக்கும் போக்கு அதிகரித்து வருகிறது. சில அரசியல் கட்சிகள் தங்களின் அரசியல் நிலைப்பாட்டுக்காக குஜராத்தை குறைகூறுகின்றன என்றாலும், சர்தார் படேலின் ஒரே இந்தியா- உன்னத இந்தியா உணர்வையும், கனவுகளையும் நீர்த்துப் போக நாம் அனுமதிக்கக்கூடாது. குஜராத்தின் ஒற்றுமையே அதன் பலம்.
பிரதமர் அலுவலகம்
சீக்கிய சமுதாய பிரதிநிதிகளை பிரதமர் இன்று தமது இல்லத்தில் சந்தித்தார்
பிரதமரின் பிறந்த தினத்தையொட்டி அகண்ட் பாத் எனும் குரு கிரந்த் சாஹேபை இடைவிடாது வாசிக்கும் நிகழ்ச்சிக்கு ஏற்பாடு செய்திருந்த குருத்வாராவின் ஸ்ரீ பாலசாஹேப் அவர்களின் பிரசாதத்தை வழங்கி ஆசீர்வாதத்தையும் பிரதிநிதிகள் தெரிவித்தனர்
பிரதமருக்கு பக்டி கட்டி சிரோப்பா வழங்கி பிரதிநிதிகள் பிரதமரை கவுரவித்தனர்
சீக்கிய சமுதாயத்தினரின் கவுரவம் மற்றும் நலனுக்கு மேற்கொள்ளப்பட்ட திட்டங்களுக்காக பிரதிநிதிகள் பிரதமருக்கு நன்றி தெரிவித்தனர்
பிரதமர் திரு நரேந்திர மோடி, சீக்கிய சமுதாயப் பிரதிநிதிகளை தமது இல்லம் அமைந்துள்ள நெ.7 லோக் கல்யாண் மார்கில் இன்று சந்தித்தார்.
பிரதமரின் பிறந்த தினத்தையொட்டி, தில்லி குருத்வாரா ஸ்ரீ பால சாஹேப் அவர்கள் அகண்ட் பாத் எனும் குரு கிரந்த் சாஹேபை இடைவிடாது வாசிக்கும் நிகழ்ச்சிக்கு ஏற்பாடு செய்திருந்தார். பிரதமரின் பிறந்த தினம் செப்டம்பர் 17 அன்று கொண்டாடப்பட்டதையொட்டி, அகண்ட் பாத் நிகழ்ச்சி, செப்டம்பர் 15ம் தேதி தொடங்கியது. பிரதமரை சந்தித்த சீக்கிய பிரதிநிதிகள் குருத்வாராவின் பிரசாதங்களை வழங்கி ஆசீர்வாதத்தை தெரிவித்தனர்.
இந்த சந்திப்பின் போது பிரதமருக்கு பக்டி கட்டி, சிரோப்பா அளித்து சீக்கிய பிரதிநிதிகள் கவுரவித்தனர். பிரதமரின் நீண்ட ஆயுள் மற்றும் உடல் நலத்திற்காக அர்தாஸ் எனும் பிரார்த்தனை நடைபெற்றது. டிசம்பர் 26-ம் நாளை வீர் பால் தினமாக அறிவித்தது, கர்தார்ப்பூர் சாஹிப் முனையத்தை மீண்டும் திறந்தது. குருத்வாரா நடத்தி வரும் சமுதாய உணவுக்கூடத்திற்கு சரக்கு மற்றும் சேவை வரி நீக்கப்பட்டது, ஆப்கானிஸ்தானிலிருந்து குரு கிரந்த் சாஹிபை இந்தியாவிற்கு கொண்டுவருவதை உறுதி செய்தது உள்ளிட்ட பிரதமரின் பல்வேறு முயற்சிகளை அவர்கள் நினைவு கூர்ந்தனர்.
பிரதமருடனான இந்த சந்திப்பில் அகில இந்திய கேந்திரிய குரு சிங் சபா தலைவர் திரு தர்விந்தர் சிங் மர்வா, செயல் தலைவர் திரு வீர் சிங், கேந்திரிய குரு சிங் சபா தில்லி தலைவர் திரு நவீன் சிங் பண்டாரி. திலக் நகர் குருத்வாரா சிங் சபா தலைவர் திரு ஹர்பன்ஸ் சிங், குருத்வாரா சிங் சபா கிரந்தியின் தலைவர் திரு ராஜீந்தர் சிங் ஆகியோர் கலந்து கொண்டனர்.
அறிவியல் மற்றும் தொழில்நுட்பத்துறை
"புரத அறிவியலின் பல்வேறு அம்சங்கள்" ஐஜேபிபி சிறப்பு இதழ் வெளியிடப்பட்டது
உயிர் வேதியியல் மற்றும் உயிர் இயற்பியலுக்கான  இந்தியன் ஜர்னல், புதுதில்லியில் உள்ள சி.எஸ்.ஐ.ஆர் -தேசிய அறிவியல் தொடர்பு மற்றும் கொள்கை ஆராய்ச்சி நிறுவனம் , வதோதராவின் பரோடா மகாராஜா சாயாஜிராவ் பல்கலைக்கழகத்தின் உயிர் வேதியியல் துறையுடன் இணைந்து ஒரு சிறப்பு மலரை வெளியிட்டுள்ளது.
இந்தியச் சூழலில்."புரத அறிவியலின் பன்முக அம்சங்கள்" என்ற தலைப்பில் இந்த சிறப்பு மலர் வெளியிடப்பட்டுள்ளது. இந்த சிறப்பு வெளியீடு செப்டம்பர் 2023 ஐஜேபிபி தொகுதி 60 வெளியீடு எண் 9 இல் 8 அசல் ஆராய்ச்சிக் கட்டுரைகள் மற்றும் 4 மதிப்பாய்வு கட்டுரைகள் இடம்பெற்றுள்ளன.
புகழ்பெற்ற தேசிய, சர்வதேச வல்லுநர்களைக் கொண்ட ஆசிரியர் குழுவின் திறமையான வழிகாட்டுதல் மற்றும் செயலூக்கமான ஆதரவுடன் இந்த இதழ் உலகெங்கிலும் உள்ள ஆராய்ச்சியாளர்கள் மற்றும் கல்வியாளர்களிடமிருந்து கணிசமான கவனத்தைப் பெற்று வருகிறது.